Nikon หรือ Canon ใครใหญ่กว่ากัน
เราน่าจะเคยได้ยินคนเถียงกันเรื่อง กล้อง Nikon หรือ Canon ยี่ห้อไหนดีกว่ากัน เรื่องนี้อาจจะยังไม่มีข้อสรุป แต่ถ้าเป็นบริษัทไหนใหญ่กว่ากัน เรื่องนี้พอจะมีข้อสรุป  ลงทุนแมนจะมาเล่าให้ฟัง
3 เม.ย. 2561

Nikon หรือ Canon ใครใหญ่กว่ากัน / โดยลงทุนแมน
เราน่าจะเคยได้ยินคนเถียงกันเรื่อง
กล้อง Nikon หรือ Canon ยี่ห้อไหนดีกว่ากัน
เรื่องนี้อาจจะยังไม่มีข้อสรุป
แต่ถ้าเป็นบริษัทไหนใหญ่กว่ากัน
เรื่องนี้พอจะมีข้อสรุป
ลงทุนแมนจะมาเล่าให้ฟัง
แม้ว่า Nikon และ Canon มาจากประเทศญึ่ปุ่นเหมือนกัน ขายกล้องเหมือนกัน
แต่ยังมีส่วนอื่นๆ ที่ไม่ค่อยเหมือนกันอยู่พอสมควร
Nikon มีธุรกิจทั้งหมด 4 ประเภท คือ
1) สินค้าทุกอย่างของบริษัทจะเกี่ยวกับกล้อง
2) ธุรกิจอุปกรณ์ที่ใช้ความแม่นยำในการผลิต
3) ธุรกิจสุขภาพ เช่น กล้องจุลทรรศน์, เครื่องมือแพทย์ต่างๆที่มีการฉายภาพ
4) ธุรกิจมาตรวิทยาและอื่นๆ
ซึ่งทางฝั่งของ Canon เองก็จะมีลักษณะคล้ายกันแต่จะมีธุรกิจอุปกรณ์ที่ใช้สำหรับออฟฟิศเพิ่มเข้ามา
รายได้ของทั้ง 2 บริษัท
ปี 2015 Nikon 2.5 แสนล้านบาท Canon 1.1 ล้านล้านบาท
ปี 2016 Nikon 2.4 แสนล้านบาท Canon 1.0 ล้านล้านบาท
ปี 2017 Nikon 2.9 แสนล้านบาท Canon 1.2 ล้านล้านบาท
รายได้ของ Canon มากกว่า Nikon ประมาณ 4 เท่า
ซึ่งก็น่าจะบอกได้อย่างชัดเจนแล้วว่า Canon ใหญ่กว่า Nikon ถ้ามองในเรื่องรายได้ทั้งหมดของบริษัท
แต่ถ้าเรามองแยกลงไปเฉพาะ ธุรกิจกล้องถ่ายรูปที่เราชอบซื้อมาถ่ายกันทุกวันนี้
ปี 2016 Nikon 1.5 แสนล้านบาท Canon 1.9 แสนล้านบาท
ปี 2017 Nikon 1.1 แสนล้านบาท Canon 2.0 แสนล้านบาท
Canon ก็ยังใหญ่กว่า Nikon เช่นกันเพียงแต่อาจจะไม่ได้แตกต่างกันมากนัก
แล้ว Canon กับ Nikon อะไรเกิดก่อน
บริษัท Nikon ก่อตั้งเมื่อวันที่ 25 กรกฎาคม 1917 โดยเกิดจากบริษัททำเลนส์ถ่ายภาพ 3 เจ้าในญี่ปุ่นได้รวมตัวกัน ปัจจุบันมีสำนักงานใหญ่อยู่กรุงโตเกียว ประเทศญี่ปุ่น
กล้องตัวแรกของ Nikon เกิดขึ้นในปี 1948 และเป็นสินค้าชนิดแรกของบริษัทที่มีชื่อ Nikon ติดอยู่
ส่วนบริษัท Canon ก่อตั้งเมื่อวันที่ 10 สิงหาคม 1937 โดยคุณ Takeshi Mitarai ปัจจุบันมีสำนักงานใหญ่อยู่กรุงโตเกียว ประเทศญี่ปุ่น เช่นเดียวกับ Nikon
กล้องตัวแรกของ Canon ถูกผลิตขึ้นในปี 1936 (ผลิตก่อนตั้งบริษัท 1 ปี) แต่เลนส์ที่ใช้กลับเป็นของบริษัท Nikon
สรุปแล้วบริษัท Nikon เกิดก่อน และทำเลนส์ก่อน Canon
แต่ถ้าเป็นเรื่องกล้อง Canon จะเกิดก่อน Nikon
และตอนนี้ Canon มีรายได้มากกว่า Nikon
พออ่านมาถึงตรงนี้ก็คงได้คำตอบแล้วว่า Nikon หรือ Canon ใครใหญ่กว่ากัน
แต่ถ้าถามว่ากล้องยี่ห้อไหนดีกว่ากัน คงต้องปล่อยให้ผู้ใช้เป็นคนตัดสินกันเอง..
----------------------
<ad> หนังสือลงทุนแมน 2.0 วางแผงแล้วหาซื้อได้ที่ร้านหนังสือชั้นนำทั่วประเทศ
โหลดแอป blockdit อ่านฟรีได้ที่ 
ลงทุนแมนมี 
 
 
 line@ แล้ว ติดตามได้โดยค้นหา ไอดีชื่อ longtunman ในแพลตฟอร์มนั้น
----------------------
Reference
-
-
-
-
-